آمریکا بیرلشمیش دؤولتلری، ایران نفتینین ساتیشی و انتقالینی گئرچکلشدیرن ۶ شیرکته تحریم تطبیق ائتدی.
آمریکا بیرلشمیش دؤولتلری خاریجی ایشلر باخانلیغیندان وئریلن یازیلی آچیقلامادا، تحریم تطبیق اولونان شیرکتلر آراسیندا بیر ویتنام مرکزلی، ایکی چین مرکزلی، ایکی ایران مرکزلی شیرکتین یانی سیرا بیر ده بیرلشمیش عرب امرلیکلری مرکزلی شیرکت اولدوغو ایفاده ائدیلدی.
بو شیرکتلره عاید ۲۰ گمینین ده تحریم لیستینه آلیندیغی ایفاده ائدیلدی.
تحریم تطبیق اولونان شیرکتلر و ایستیفاده‌سی انگلله‌نن گمیلرله باغلانتیلی اولان هر کسه تحریم تطبیق اولونابیله‌جگی ایفاده ائدیله‌ن آچیقلامادا، بو شیرکتلرین آمریکا بیرلشمیش دؤولتلرینده اولان و آمریکالی شخصلرین کنترلوندا اولان بوتون مولکلرینین، خزانه باخانلیغی خاریجی وارلیقلاری کنترل اوفیسینه بیلدیریلمه‌سی لازیم اولدوغو قید ائدیلدی.
آمریکا بیرلشمیش دؤولتلری خاریجی ایشلر باخانی آنتونی بلینکن، یاییملادیغی آچیقلامادا، "آمریکا بیرلشمیش دؤولتلری، ایرانین انرژی صادراتینی اؤنملی اؤلچوده آزالتماقدا قرارلیدیر. ایرانین نفت و پتروشیمی تیجارتینی آسانلاشدیرانلارا دا تحریم تطبیق ائتمه‌یه داوام ائد‌جک" ایفاده‌لرینی ایشلتدی.
بلینکن، "بو قرار، بیزیم ایرانا تحریم تطبیقی چابالاریمیزی گوجلندیریر. تحریملریمیزی آشماغا چالیشانلارا قارشی حرکته گئچمکدن چکینمه‌یه‌جییک" دگرلندیرمه‌سینی وئردی.
آمریکا بیرلشمیش دؤولتلری خزانه باخانلیغی، ۱۰ فوریه‌ده ایران نفتینین و پتروشیمی محصوللارینین تولیدی، ساتیشی و انتقالیندا اؤنملی بیر رول اوینایان ۹ شیرکتی تحریم لیستینه علاوه ائتدیگینی آچیقلامیشدی.
